**ՀԻՄՆԱՎՈՐՈՒՄ**

**Նաիրիի համայնքապետարանի աշխատակազմի կառուցվածքը, աշխատակիցների թվաքանակը, հաստիքացուցակը և պաշտոնային դրույքաչափերը հաստատելու մասին որոշման նախագծի**

Ներկայացված որոշման ընդունումը բխում է <<Տեղական ինքնակառավարման մասին>> օրենքի 18-րդ հոդվածի 1-ին մասի 28-րդ կետի պահանջներից, համաձայն որի համայնքապետարանի աշխատակազմի կառուցվածքը, աշխատակիցների թվաքանակը, հաստիքացուցակը և պաշտոնային դրույքաչափերը համայնքի ղեկավարի ներկայացմամբ հաստատում է համայնքի ավագանին։

Հայաստանի Հանրապետության տարածքային կառավարման և ենթակառուցվածքների նախարարի 2022 թվականի փետրվարի 17-ի N 284-Ա հրամանով հաստատված Հայաստանի Հանրապետության Կոտայքի մարզի Նաիրիի համայնքապետարանի աշխատակազմի համայնքային ծառայության պաշտոնների անվանացանկում առկա աշխատակազմի գլխավոր մասնագետ-իրավաբանի (ծածկագիր՝ 2․3-29) հաստիքը թափուր է։ Վերոնշյալ հաստիքի համալրման համար հայտարարված մրցույթներին դիմումներ չեն ներկայացվել, ուստի առաջարկում ենք նշված հաստիքը փոխարինել առաջատար մասնագետ-իրավաբանի հաստիքով որպեսզի հնարավոր լինի պաշտոնի անձնագրի պայմանները բավարարող անձի հետ կնքել պայմանագիր և հայտարարել մրցույթ։

Համայնքապետարանի աշխատակազմի ծանրաբեռնվածությունը թեթևացնելու և բնակչությանը մատուցվող ծառայությունների որակը բարելավելու նպատակով անհրաժեշտություն է առաջացել ավելացնել.

1.գլխավոր մասնագետի մեկ հաստիք, առաջատար մասնագետի երկու հաստիք՝ քաղաքաշինության բաժնում.

2.առաջատար մասնագետի երկու հաստիք (սոցիալական աշխատող)՝ կրթության, մշակույթի, առողջապահության, սպորտի և սոցիալական հարցերի բաժնում.

3. առաջատար մասնագետի մեկ հաստիք՝ ֆինանսատնտեսագիտական բաժնում.

4. առաջատար մասնագետի մեկ հաստիք՝ բնապահպանության, գյուղատնտեսության և հողաշինության բաժնում.

5. առաջատար մասնագետի մեկ հաստիք՝ քարտուղարության և անձնակազմի կառավարման բաժնում

Ներկայացված որոշման նախագծով առաջարկվում է հաստատել Նաիրիի համայնքապետարանի աշխատակազմի կառուցվածքը, աշխատակիցների թվաքանակը, հաստիքացուցակը և պաշտոնային դրույքաչափերը։

**ՏԵՂԵԿԱՆՔ**

**Նաիրիի համայնքապետարանի աշխատակազմի կառուցվածքը, աշխատակիցների թվաքանակը, հաստիքացուցակը և պաշտոնային դրույքաչափերը հաստատելու մասին որոշման նախագծի ընդունման կապակցությամբ Նաիրի համայնքի բյուջեում ծախսերի ավելացման կամ նվազման մասին**

Նաիրի համայնքի ավագանու 2023 թվականի դեկտեմբերի 19-ի N 266-Ա որոշմամբ հաստատվել է Նաիրիի համայնքապետարանի աշխատակազմի կառուցվածքը, աշխատակիցների թվաքանակը, հաստիքացուցակը և պաշտոնային դրույքաչափերը։ Նախորդ տարվա համեմատությամբ կատարվել է պաշտոնային ամսական դրույքաչափերի բարձրացում, ինչպես նաև նոր հաստիքների ավելացում։ Մինչև ավելացումը պաշտոնային ամսական դրույքաչափերի հանրագումարը կազմել է 26080800 ՀՀ դրամ, ավելացումից հետո՝ 32466960 ՀՀ դրամ, որը Նաիրի համայնքի 2024 թվականի բյուջեում ենթադրում է տարեկան 76633920 դրամ ծախսերի ավելացում։